તુલા : આ સપ્તાહે આરંભમાં તા 12 અને 13 દરમિયાન વિચારોમાં ઉદાર વલણ આપના માટે પ્રગતિકારક રહેશે. તમારામાં પરોપકારની ભાવના વધશે જેથી બીજાને નિઃસ્વાર્થ ભાવે મદદ કરવા માટે તમે આગળ આવશો. સામાજિક કાર્યોમાં સક્રીયતા વધશે. સંતાનને લઇને ચિંતા જરૂર રહેશે પરંતુ એમાંથી પણ આપ શાંતિથી રસ્તો કાઢશો. તા 14 અને 15 દરમિયાન આપની કોઈ અંગત વ્યક્તિ જ આપની સાથે શત્રુતા રાખશે. વ્યવસાયમાં પણ કોઈ આપની સાથે છેતરપીંડી કરી શકે છે. ખર્ચામાં વધારો થશે. કોઈની વાતમાં આવીને પોતાનું અહિત કરો તેવી સંભાવના હોવાથી કોઈપણ પગલું ખૂબ સમજી વિચારીને ભરજો. પરિશ્રમનો યોગ્ય લાભ ન મળવાથી મનોમન થોડો વસવસો રહેશે. તા 16 અને 17 અને 18 દરમિયાન ચંદ્રનું આપની રાશિમાં ભ્રમણ આપના માટે પ્રગતિ દાયક રહેશે. કોઈ વિશેષ કાર્ય કરશો, પારિવારિક સુખશાંતિમાં વધારો થશે. વ્યવસાયમાં વ્યસ્તતા રહેશે તા 17 થી સૂર્યનું આપની રાશિથી 11માં સ્થાનમાં સિંહ રાશિમાં થશે. જેથી તંદુરસ્તી સારી રહેશે. આધ્યાત્મિક અને માંગલિક કાર્ય થશે. સ્વભાવમાં સાત્વિકતા આવશે. વડીલોની કૃપા અને આશીર્વાદ મેળવશો. પિતા તરફથી લાભ મળશે.